《赋南湖送欧阳逊学归庐陵》
元代·乃贤

潇洒庐陵郡，南湖水镜开。乱云堤上起，一棹雨中来。

浦树栖鸦集，城楼叠鼓催。君还秋色里，载酒重徘徊。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。